**Zásady hodnotenia predmetov primárneho vzdelávania**

**Slovenský jazyk a literatúra**

Celkové hodnotenie žiaka v predmete sa bude vykonávať klasifikáciou. Žiaci budú s hodnotením predmetu oboznámení na 1. vyučovacej hodine.

 Vo výchovno-vzdelávacom procese sa uskutoční priebežné a celkové hodnotenie:

- priebežné hodnotenie sa uskutočňuje pri hodnotení čiastkových výsledkov a prejavov žiaka na vyučovacích hodinách a má hlavne motivačný charakter; učiteľ zohľadní vekové a individuálne osobitosti žiaka a prihliadať bude na jeho momentálnu psychickú i fyzickú disponovanosť

- celkové hodnotenie žiaka v jednotlivých vyučovacích predmetoch sa uskutoční na konci prvého polroka a druhého polroka v školskom roku a má čo najobjektívnejšie zhodnotiť úroveň jeho vedomostí, zručností a návykov v danom vyučovacom predmete

**Hodnotenie predmetu**

 Pri hodnotení vychádzame z Metodického pokynu č. 22/2011 z 1.mája 2011 na hodnotenie žiakov základnej školy.

Podklady na hodnotenie a klasifikáciu si učiteľ získa:

* sústavným diagnostickým pozorovaním žiaka
* sústavným sledovaním výkonu žiaka a jeho prípravu na vyučovanie
* rôznymi druhmi skúšok – ústne, písomné, grafické, praktické
* analýzou výsledkov rôznych činností žiaka

Predmetom hodnotenia a klasifikácie žiakov sú všetky zložky slovenského jazyka. Výstupom je komplexné hodnotenie v klasifikačnom systéme a to jednou známkou. Predmetom hodnotenia v jednotlivých zložkách slovenského jazyka sú:

**Jazyková výchova a pravopis**

* odpis písaného textu
* prepis tlačeného textu na písaný
* kontrolný diktát
* aplikácia pravopisnej normy s ohľadom na vek žiaka
* vypracovanie testov s otvorenými a zatvorenými otázkami
* samostatnosť v práci
* pracovné listy
* úprava a úhľadnosť písomného prejavu

Nácvičné diktáty sa neklasifikujú, píše sa len počet dosiahnutých chýb.

**Slohový výcvik**

* tvorba viet v súvislom jazykovom prejave, verbálna komunikácia, ústny prejav
* komunikačné zručnosti
* verejná prezentácia a verejný prejav
* vyjadrovanie postojov
* aplikovanie zásad spoločenského styku
* samostatnosť v práci
* reprodukcia textu
* iné aktivity

**Čítanie a literárna výchova**

* stupeň zvládnutia techniky plynulého čítania, hlasné, tiché čítanie
* čítanie s porozumením
* reprodukcia textu a voľba výrazových prostriedkov
* orientácia v známom literárnom texte, práca s textom, reprodukcia textu
* záujem o literatúru

**Písanie**

* tvary a výška písma s ohľadom na požadovanú normu
* estetika a úhľadnosť písomného prejavu
* písomné zručnosti, hygienické a pracovné návyky, dodržiavanie základných parametrov písma (čitateľnosť, úhľadnosť, primeraná rýchlosť)

V každej zložke budeme hodnotiť nielen dosahovanie výsledkov v povinných prácach – kontrolný diktát, pravopisné cvičenia, päťminútovky, previerky, písomná práca, ale sledovať budeme aj ústny prejav, aktivitu, zapojenie do súťaží, komunikatívnosť, individuálnu a skupinovú prácu pri riešení úloh, projekty a ich verejná prezentácia.

Každá známka, ktorú žiak dostane musí byť zdôvodnená a doplnená informáciou, ktorá ukáže žiakovi cestu napredovania a postupného zlepšovania. Hodnotenia žiaka učiteľom by mali byť obohatené pochvalou za zlepšenie alebo dobrý výkon. Je to stimul, ktorý motivačne pôsobí a aktivizuje. Hodnotenie preto nesmie byť kritikou, ale musí mať motivačný charakter.

V I.- IV. ročníku sa budú pravidelne písať pravopisné cvičenia zamerané na upevňovanie preberaného učiva. V dostatočnom predstihu si žiaci pravopisné javy precvičia v pravopisných cvičeniach, kde sa najprv vyčíslia počty chýb.

V II. ročníku je súčasťou hodiny čítania písanie. Učiteľ ho môže vyučovať integrovane s jazykom a slohom, v rámci čítania a literárnej výchovy, alebo samostatne.

**Hodnotiace kritéria na školský rok 2018 / 2019:**

Kontrolný diktát, pravopisné cvičenie sú klasifikované stupnicou:

|  |  |
| --- | --- |
| Počet chýb | Známka |
| 0 – 1 | 1 |
| 2 - 3 | 2 |
| 4 - 7 | 3 |
| 8 - 10 | 4 |
| 11 a viac | 5 |

Päťminútovky (10 slov) - klasifikačná stupnica:

|  |  |
| --- | --- |
| Počet chýb | Známka |
| 0 - 1 | 1 |
| 2 – 3 | 2 |
| 4 – 5 | 3 |
| 6 – 8 | 4 |
| 9 - 10 | 5 |

Počet písomných prác v I. ročníku: 1 (výstupná)

Počet písomných prác v II. – IV. ročníku: 3 ( vstupná, polročná a koncoročná)

Bude klasifikovaná bodovou percentuálnou bodovou stupnicou schválenou na zasadnutí MZ.

|  |  |
| --- | --- |
| Úspešnosť v % | Známka |
| 100 %- 91% | 1 |
| 90 % - 76% | 2 |
| 75% - 46% | 3 |
| 45% - 26% | 4 |
| 25% - 0% | 5 |

Výsledky výstupných previerok a písomných prác budú porovnané s obsahovými a výkonovými štandardami a ich úspešnosť, prípadne nedostatky budú prehodnotené na zasadnutiach MZ.

**Kritériá kontroly a hodnotenia diktátov:**

**Počet a zameranie kontrolných diktátov v 1. ročníku ZŠ**

počet: 1

Zameranie: opakovanie učiva z 1. ročníka ZŠ

**Počet a zameranie kontrolných diktátov v 2. ročníku:**

počet: 10

Zameranie:

1. Opakovanie učiva z 1. ročníka ZŠ

2. Hláska a písmeno (ch, dz, dž)

3. Samohláska ä

4. Dvojhlásky

5. Tvrdé spoluhlásky

6. Opakovanie učiva za 1. polrok

7. Mäkké spoluhlásky

8. Slabiky di, ti, ni, li, de, te, ne, le

9. Vety

10. Opakovanie učiva z 2. ročníka

**Počet a zameranie kontrolných diktátov v 3. ročníku ZŠ**:

počet: 10

Zameranie:

1. Opakovanie učiva z 2. ročníka ZŠ

2. Slová s l, ĺ, r, ŕ

3. Vybrané slová po b

4. Vybrané slová po m

5. Vybrané slová po p

6. Opakovanie učiva za 1. polrok

7. Vybrané slová po r, s

8. Vybrané slová po v, z

9. Slovné druhy

10. Opakovanie učiva z 3. ročníka ZŠ

**Počet a zameranie kontrolných diktátov v 4. ročníku ZŠ:**

počet: 10

Zameranie:

1.Opakovanie učiva z 3. ročníka ZŠ

2. Vybrané slová po b, m

3. Vybrané slová po p, r

4. Vybrané slová po s, v, z

5. Spodobovanie

6. Opakovanie učiva za 1. polrok

7. Vlastné podstatné mená

8. Ohybné slovné druhy

9. Neohybné slovné druhy

10. Opakovanie učiva zo 4. ročníka ZŠ

Rovnaké chyby v tom istom slove sa pokladajú za jednu chybu, napríklad ríchly chlapec mal ríchly krok – (1 chyba).

**Rozsah kontrolných diktátov v jednotlivých ročníkoch:**

1. ročník 10 – 15 plnovýznamových slov

2. ročník 20 – 30 plnovýznamových slov

3. ročník 30 – 40 plnovýznamových slov

4. ročník 40 – 50 plnovýznamových slov

 Navrhovaný rozsah slov platí aj pri prepise a odpise textu.

Pri oprave diktátov budú vyučujúce používať po vzájomnej dohode korektorské značky.

**Matematika**

 Predmet matematika bude hodnotený ústnou aj písomnou formou. Bude sa zisťovať a hodnotiť najmä osvojenie základných poznatkov stanovených výkonovou časťou vzdelávacieho štandardu. Písomnou formou bude kontrolované a hodnotené osvojenie si základných poznatkov prostredníctvom päťminútoviek, samostatnej písomnej práce, skupinovej písomnej práce, spracovaním pracovného listu alebo didaktickým testom na konci tematického celku.

Ústnou formou minimálne 2-x za klasifikačné obdobie z preberaného učiva.

Učiteľ bude prihliadať na účasť a úspešnosť v matematických súťažiach, celková úroveň verbálnej a písomnej komunikácie, estetika úpravy zošita, aktívna práca na hodinách, tvorivosť a iniciatívnosť na hodinách, samostatnosť v práci, spolupráca so spolužiakmi, pomoc spolužiakom, rešpektovanie pokynov na prácu, pravidelnosť prípravy na vyučovanie, celkové správanie žiaka na hodinách, schopnosť matematického vyjadrovania, úprava zošita, príprava pomôcok na vyučovanie. .

Pri hodnotení žiakov (jednotlivcov i skupín, formou ústneho i písomného skúšania) postupujeme podľa **Metodického pokynu č. 22/2011-R na hodnotenie a klasifikáciu žiakov základnej školy.**

**Klasifikácia kontrolných testov, písomných prác, päťminútoviek, samostatnej práce :**

Počet písomných prác v I. ročníku: 1 (výstupná)

Počet písomných prác v II. – IV. ročníku: 3 ( vstupná, polročná a koncoročná)

Bude klasifikovaná bodovou percentuálnou bodovou stupnicou schválenou na zasadnutí MZ.

|  |  |
| --- | --- |
| Úspešnosť v % | Známka |
| 100 %- 91% | 1 |
| 90 % - 76% | 2 |
| 75% - 46% | 3 |
| 45% - 26% | 4 |
| 25% - 0% | 5 |

Výsledky výstupných previerok a písomných prác budú porovnané s obsahovými a výkonovými štandardami a ich úspešnosť, prípadne nedostatky budú prehodnotené na zasadnutiach MZ.

Päťminútovky (10 príkladov) - klasifikačná stupnica:

|  |  |
| --- | --- |
| Počet chýb | Známka |
| 0 - 1 | 1 |
| 2 – 3 | 2 |
| 4 – 5 | 3 |
| 6 – 8 | 4 |
| 9 - 10 | 5 |

|  |
| --- |
|  |

**Prvouka**

Priebežné hodnotenie žiaka sa uskutočňuje pri hodnotení čiastkových výsledkov a prejavov žiaka na vyučovacích hodinách a má hlavne motivačný charakter. Učiteľ pri ňom zohľadňuje vekové a individuálne osobitosti žiaka a prihliada na jeho momentálnu psychickú i fyzickú disponovanosť. Učiteľ uplatňuje primeranú náročnosť, pedagogický takt voči žiakovi. Predmetom hodnotenia vo výchovno-vzdelávacom procese sú najmä učebné výsledky žiaka, ktoré dosiahol vo vyučovacom predmete v súlade s požiadavkami vymedzenými v učebných osnovách, osvojené kľúčové kompetencie, ako aj usilovnosť, osobnostný rast, ochota spolupracovať. Hodnotenie slúži ako prostriedok pozitívnej podpory zdravého rozvoja osobnosti žiaka.

Predmetom priebežného hodnotenia žiaka v prvouke budú: ústne odpovede, písomné práce a tvorba projektov.

Pri ústnej odpovedi hodnotí učiteľ ako žiak ovláda poznatky, pojmy a zákonitosti daného učiva podľa učebných osnov. Ako samostatne a tvorivo uplatňuje osvojené vedomosti pri riešení úloh, hodnotení javov a zákonitostí. Presnosť a úplnosť požadovaných poznatkov, faktov a pojmov a vzťah medzi nimi. Aplikovanie osvojených poznatkov a zručností pri samostatnom riešení úloh. Správnosť a výstižnosť jeho prejavu. Ústna odpoveď žiaka sa uskutoční minimálne 2- krát za klasifikačné obdobie.

Písomná práca sa uskutoční po ukončení každého tematického celku.

Hodnotenie písomných prác:

Úspešnosť v % Známka

100 %- 91% 1

90 % - 76% 2

75% - 46% 3

45% - 26% 4

25% - 0% 5

Tvorba projektov sa bude realizovať podľa tematického výchovno-vzdelávacieho plánu. Pri hodnotení projektov žiakov bude učiteľ prihliadať na kvalitu projektu, originalitu, kreativitu pri tvorbe, úroveň prezentácie projektu.

Celkové hodnotenie žiaka v predmete prvouka sa uskutočňuje na konci prvého polroka a druhého polroka a má čo najobjektívnejšie zhodnotiť úroveň jeho vedomostí, zručností a návykov. Pri hodnotení výsledkov práce žiaka bude učiteľ postupovať v súlade s výchovno-vzdelávacími požiadavkami vzdelávacích programov, požiadavkami na rozvoj všeobecných kompetencií, učebnými plánmi, učebnými osnovami a štandardami. Pri celkovom hodnotení sa hodnotí kvalita vedomostí a zručností, prihliada sa na systematickosť práce počas celého klasifikačného obdobia.

**Prírodoveda**

Celkové hodnotenie žiaka v predmete sa bude vykonávať klasifikáciou. Žiaci sú s hodnotením predmetu oboznámení na 1. vyučovacej hodine.

Pri hodnotení vychádzame z Metodického pokynu č. 22/2011 na hodnotenie žiakov základnej školy.

Podklady na hodnotenie a klasifikáciu si učiteľ získa:

* sústavným diagnostickým pozorovaním žiaka
* sústavným sledovaním výkonu žiaka a jeho prípravu na vyučovanie
* rôznymi druhmi skúšok – ústne, písomné, grafické, praktické
* analýzou výsledkov rôznych činností žiaka

Priebežné hodnotenie žiaka sa uskutoční pri hodnotení čiastkových výsledkov a prejavov žiaka na vyučovacích hodinách a má hlavne motivačný charakter. Učiteľ pri ňom bude zohľadňovať vekové a individuálne osobitosti žiaka a prihliadať na jeho momentálnu psychickú i fyzickú disponovanosť. Predmetom hodnotenia vo výchovno-vzdelávacom procese budú najmä učebné výsledky žiaka, ktoré dosiahol vo vyučovacom predmete v súlade s požiadavkami vymedzenými v učebných osnovách, osvojené kľúčové kompetencie, ako aj usilovnosť, osobnostný rast, ochota spolupracovať. Hodnotenie slúži ako prostriedok pozitívnej podpory zdravého rozvoja osobnosti žiaka.

Predmetom priebežného hodnotenia žiaka v prírodovede budú: ústne odpovede, písomné práce a tvorba projektov.

Pri ústnej odpovedi hodnotí učiteľ:

* Úroveň získaných poznatkov, pojmov a zákonitosti daného učiva podľa učebných osnov
* Uplatnenie osvojených vedomosti pri riešení úloh, hodnotení javov a zákonitostí
* Aplikovanie osvojených poznatkov a zručností pri samostatnom riešení úloh
* Správnosť a výstižnosť jeho prejavu

Ústna odpoveď žiaka sa uskutoční minimálne 2- krát za klasifikačné obdobie.

Klasifikácia:

Stupeň 1 (výborný)

Žiak ovláda pojmy a fakty 100-91%, vie samostatne vysvetliť vzťahy, opísať procesy, analyzovať historický materiál. Vie samostatne pracovať na projekte a riešiť úlohy. Grafický a jazykový prejav na vysokej úrovni. Vie projekt plynule prezentovať a obhájiť. Získané zručnosti vie aplikovať a aktívne využiť.

Stupeň 2 (chválitebný)

Žiak ovláda pojmy a fakty na 80%, vie vysvetliť vzťahy s menšími nedostatkami. Vie samostatne pracovať na projekte a riešiť úloha s obmedzenou pomocou učiteľa. Grafická úprava prác je na požadovanej úrovni. Pri prezentácii projektu, práce prejavuje menšiu neistotu. Má medzery vo vedomostiach, zručnosti vie aplikovať po povzbudení učiteľom.

Stupeň 3 (dobrý)

Žiak ovláda aspoň 60-55% pojmov, vzťahy vie vysvetliť za pomoci učiteľa. Na projekte a pri riešení úloh pracuje za pomoci učiteľa. Úroveň grafického prejavu je slabšia, nedokáže vyriešiť všetky úlohy. Pri prezentácii projektu, úlohy prejavuje neistotu, nedostatky, medzery. Získané zručnosti aplikuje iba za pomoci učiteľa, robí chyby, vie sa opraviť.

Stupeň 4 (dostatočný)

Žiak ovláda 40-35% pojmov a faktov. Na riešení úloh pracuje nesystematicky, nepravidelne a povrchne. Aby získal kognitívne zručnosti, je potrebná pravidelná kontrola a podpora zo strany učiteľa. Riešenie úloh, prácu na projekte zvláda na nízkej úrovni. Pri prezentácii prejavuje veľkú neistotu a značné nedostatky. Jazykový prejav je nesúrodý, nesúvislý. Získané zručnosti nevie analyzovať a aplikovať.

Stupeň 5 (nedostatočný)

Žiak neovláda ani 30% pojmov a faktov. Prístup k riešeniu úloh je veľmi povrchný a nesystematicky. Nemá záujem riešiť úlohy a pracovať na projekte, nedokáže prezentovať aj tak nízku úroveň kognitívnych zručnosti.

Písomná práca sa uskutoční po ukončení každého tematického celku.

Bude klasifikovaná bodovou percentuálnou bodovou stupnicou schválenou na zasadnutí MZ.

|  |  |
| --- | --- |
| Úspešnosť v % | Známka |
| 100 %- 91% | 1 |
| 90 % - 76% | 2 |
| 75% - 46% | 3 |
| 45% - 26% | 4 |
| 25% - 0% | 5 |

|  |
| --- |
|  |

Tvorba projektov sa bude realizovať podľa tematického výchovno-vzdelávacieho plánu. Pri hodnotení projektov žiakov bude učiteľ prihliadať na kvalitu projektu, originalitu, kreativitu pri tvorbe, úroveň prezentácie projektu.

Celkové hodnotenie žiaka v predmete prírodoveda sa uskutočňuje na konci prvého polroka a druhého polroka.

**Vlastiveda**

Celkové hodnotenie žiaka v predmete sa vykonáva klasifikáciou. Žiaci sú s hodnotením predmetu oboznámení na 1. vyučovacej hodine.

Pri hodnotení vychádzame z Metodického pokynu č. 22/2011 z 1.mája 2011 na hodnotenie žiakov základnej školy.

Podklady na hodnotenie a klasifikáciu si učiteľ získa:

* sústavným diagnostickým pozorovaním žiaka
* sústavným sledovaním výkonu žiaka a jeho prípravu na vyučovanie
* rôznymi druhmi skúšok – ústne, písomné, grafické, praktické
* analýzou výsledkov rôznych činností žiaka

Učiteľ hodnotí žiaka priebežne klasifikáciou, ale bude využívať aj iné možnosti hodnotenia - pochvala, povzbudenie, ocenenie pozitívneho prístupu k práci.

Hodnotí sa ústny prejav počas hodiny, skúša a klasifikuje sa iba základné učivo. Hodnotia sa krátke písomné práce na upevnenie učiva jednotlivých tematických celkov a projekty (prezentácie) na podporenie žiackej iniciatívy a tvorivosti. Na záver rozsiahlejších tém sa zaraďuje písomné preverovanie vedomostí.

Písomná práca bude klasifikovaná bodovou percentuálnou bodovou stupnicou schválenou na zasadnutí MZ.

|  |  |
| --- | --- |
| Úspešnosť v % | Známka |
| 100 %- 91% | 1 |
| 90 % - 76% | 2 |
| 75% - 46% | 3 |
| 45% - 26% | 4 |
| 25% - 0% | 5 |

Formatívne hodnotenie má zabezpečiť spätnú väzbu. Bude priebežné. Učiteľ využije motivačné hodnotenie učiteľom, spätnú väzbu od spolužiakov v rámci skupinovej práce, spätnú väzbu spolužiakov po prezentácii výstupu.

Kritériá hodnotenia- klasifikácie: zapamätanie si informácií, pojmov, faktov, ovládanie pojmov, faktov, súvislosti medzi nimi, slovná zásoba počas prezentácie, odpovede, úroveň spolupráce v rámci kooperatívnej práce, splnenie úloh, samostatnosť pri riešení úloh, analýza textu, historického obrazového a hmotného materiálu, aplikácia získaných poznatkov, práca na projekte – usilovnosť, pravidelnosť, zodpovednosť, kvalita projektu, úroveň prezentácie.

Klasifikácia:

Stupeň 1 (výborný)

Žiak ovláda pojmy a fakty 100-91%, vie samostatne vysvetliť vzťahy, opísať procesy, analyzovať historický materiál. Vie samostatne pracovať na projekte a riešiť úlohy. Grafický a jazykový prejav na vysokej úrovni. Vie projekt plynule prezentovať a obhájiť. Získané zručnosti vie aplikovať a aktívne využiť.

Stupeň 2 (chválitebný)

Žiak ovláda pojmy a fakty na 80%, vie vysvetliť vzťahy s menšími nedostatkami. Vie samostatne pracovať na projekte a riešiť úloha s obmedzenou pomocou učiteľa. Grafická úprava prác je na požadovanej úrovni. Pri prezentácii projektu, práce prejavuje menšiu neistotu. Má medzery vo vedomostiach, zručnosti vie aplikovať po povzbudení učiteľom.

Stupeň 3 (dobrý)

Žiak ovláda aspoň 60-55% pojmov, vzťahy vie vysvetliť za pomoci učiteľa. Na projekte a pri riešení úloh pracuje za pomoci učiteľa. Úroveň grafického prejavu je slabšia, nedokáže vyriešiť všetky úlohy. Pri prezentácii projektu, úlohy prejavuje neistotu, nedostatky, medzery. Získané zručnosti aplikuje iba za pomoci učiteľa, robí chyby, vie sa opraviť.

Stupeň 4 (dostatočný)

Žiak ovláda 40-35% pojmov a faktov. Na riešení úloh pracuje nesystematicky, nepravidelne a povrchne. Aby získal kognitívne zručnosti, je potrebná pravidelná kontrola a podpora zo strany učiteľa. Riešenie úloh, prácu na projekte zvláda na nízkej úrovni. Pri prezentácii prejavuje veľkú neistotu a značné nedostatky. Jazykový prejav je nesúrodý, nesúvislý. Získané zručnosti nevie analyzovať a aplikovať.

Stupeň 5 (nedostatočný)

Žiak neovláda ani 30% pojmov a faktov. Prístup k riešeniu úloh je veľmi povrchný a nesystematicky. Nemá záujem riešiť úlohy a pracovať na projekte, nedokáže prezentovať aj tak nízku úroveň kognitívnych zručnosti.

**Výtvarná výchova**

Celkové hodnotenie žiaka v predmete sa bude vykonávať klasifikáciou. Žiaci sú s hodnotením predmetu oboznámení na 1. vyučovacej hodine.

Pri hodnotení vychádzame z Metodického pokynu č. 22/2011 z 1.mája 2011 na hodnotenie žiakov základnej školy.

Ťažiskovou formou hodnotenia je osobný rozhovor so žiakom, v ktorom učiteľ poskytne citlivú, veku primeranú spätnú väzbu o rôznych aspektoch jeho činnosti. Túto formu budeme kombinovať so sebahodnotením žiaka.

Nie je nutné známkovať každú prácu a každý výkon žiaka. Je na voľbe učiteľa, ktoré úlohy bude hodnotiť, aby poskytli žiakovi dostatočný obraz o jeho kvalitách a vývoji. Žiak by však mal byť hodnotený z úloh v rámci rozličných metodických radov, aby bola vyváženosť výkonu žiaka.

Podklady na hodnotenie a klasifikáciu žiaka učiteľ získa:

a) priebeh vytvárania postojov:

* prístup k činnostiam z hľadiska tvorivosti, t.j. uplatnenie vlastných inovatívnych

nápadov a vlastného zamerania pri realizácii edukačnej úlohy,

* otvorenosť voči experimentovaniu, skúšanie iných, svojských riešení
* cieľavedomosť riešení,
* záujem o činnosti v rámci edukačných úloh a prípravy pomôcok,
* schopnosť zaujímať stanoviská k výsledkom svojej práce a práce spolužiakov.

b) priebeh získavania zručností a spôsobilostí:

* technické zručnosti (ovládanie požadovaných nástrojov, materiálov a technických

operácií s nimi),

* formálne zručnosti (vyjadrovanie sa prostredníctvom výtvarného jazyka),
* mentálne spôsobilosti na úrovni rozvoja vnímania a prežívania,
* mentálne spôsobilosti na úrovni rozvoja predstavivosti a fantázie,
* mentálne spôsobilosti na úrovni myslenia (vlastné témy, koncepcie, návrhy, schopnosť

analyzovať a syntetizovať, pomenovať procesy, interpretovať zážitky).

c) priebeh získavania vedomostí:

* znalosti oblastí vizuálnej kultúry a výtvarného umenia súvisiacich s preberanými

edukačnými úlohami,

* pochopenie výtvarného diela a schopnosť interpretovať ho,
* znalosť materiálov, techník, médií a procesov ich používania.

d) schopnosť realizácie výsledného artefaktu.

Orientačný opis naplnenia kritérií vo vzťahu ku škále hodnotenia výtvarnej výchovy:

Klasifikácia:

Stupeň 1 (výborný)

Žiak spĺňa kritériá na vynikajúcej úrovni. Je iniciatívny a tvorivý vo výtvarnom vyjadrovaní, uplatňuje vlastné nápady, je otvorený voči novým podnetom a experimentovaniu, dokáže vyjadriť veku primerané postoje (vkus, názor, spolupráca, individualita) v oblasti vizuálnej kultúry, ovláda zručnosti (technické, nástrojové, materiálové) podľa požiadaviek ročníkových kompetencií na vynikajúcej úrovni, preukazuje veku primerané mentálne spôsobilosti – na úrovni vnímania, fantázie a predstavivosti, vytvárania vlastných koncepcií, dokáže veku primerane pomenúvať a interpretovať svoje zážitky, činnosti a ich výsledky, preukazuje vedomosti z oblasti vizuálnej kultúry primerané edukačným úlohám (v nižších ročníkoch najmä vedomosti o materiáloch, nástrojoch, základných technikách a druhoch vizuálnych umení, dokáže rešpektovať vlastný tvorivý výsledok a je tolerantný voči tvorivým prejavom, názorom a vkusu iných, zrealizoval artefakt primerane svojmu veku a schopnostiam.

Stupeň 2 (chválitebný)

Žiak v podstate spĺňa kritériá 1.stupňa hodnotenia, ale je menej samostatný, iniciatívny

a tvorivý.

Stupeň 3 (dobrý)

Žiak realizuje edukačné úlohy priemerne, chýba mu iniciatívnosť, tvorivosť, tolerancia,

nerozširuje svoju flexibilnosť, neosvojuje si nové vyjadrovacie prostriedky, podlieha

predsudkom a stereotypom.

Stupeň 4 (dostatočný)

Žiak realizuje edukačné úlohy na nízkej úrovni, bez vlastného vkladu, s ťažkosťami aplikuje

získané zručnosti a poznatky v nových oblastiach.

Stupeň 5 (nedostatočný)

Žiak nespĺňa kritériá, nemá záujem o výtvarné aktivity, neguje vyučovací proces.

**Pracovné vyučovanie**

Celkové hodnotenie žiaka v predmete sa vykonáva klasifikáciou. Žiaci sú s hodnotením predmetu oboznámení na 1. vyučovacej hodine.

Pri hodnotení vychádzame z Metodického pokynu č. 22/2011 z 1.mája 2011 na hodnotenie žiakov základnej školy.

Pracovné vyučovanie je špecifický predmet, v ktorom sa hodnotí duševná a manuálna činnosť.

Podklady na hodnotenie a klasifikáciu žiaka učiteľ získa:

* tímová práca a vzájomná komunikácia v tíme, schopnosť riešenia problémov, vlastný názor, zhotovenie jednoduchého výrobku alebo úžitkového predmetu ( treba oceniť aj snahu nie len konečný produkt), začiatočné aj nadobudnuté technické vedomosti, zručnosti a návyky

Kritériá hodnotenia:

Výborný (1)

Žiak ovláda poznatky, pojmy a zákonitosti podľa učebných osnov a vie ich pohotovo využívať pri intelektuálnych a praktických činnostiach. Samostatne a tvorivo uplatňuje osvojené vedomosti pri pracovných činnostiach, ktoré sú kvalitné a originálne. Okrem osvojených vedomostí a manuálnych zručností sa hodnotí snaha a záujem o predmet pracovné vyučovanie. Výsledky jeho činnosti sú kvalitné až originálne.

Chválitebný (2)

Žiak v podstate spĺňa kritéria 1. stupňa hodnotenia ale je menej aktívny a samostatný v pracovných činnostiach. Výsledky jeho činnosti sú kvalitné, bez veľkých nedostatkov.

Dobrý (3)

Žiak realizuje pracovné činnosti priemerne, je málo aktívny, ťažko si osvojuje nové pracovné zručnosti a činnosti. Výsledky jeho činnosti sú menej kvalitné.

Dostatočný (4)

Žiak realizuje pracovné činnosti na nízkej úrovni, s ťažkosťami zvláda praktické zručnosti. Väčšie nedostatky dokáže žiak s pomocou učiteľa opraviť.

Nedostatočný (5)

Žiak nespĺňa kritéria, nemá záujem o pracovné vyučovanie, nenosí si pomôcky na hodinu. Jeho vedomosti sú na veľmi nízkej úrovni, preto ich nedokáže uplatniť pri pracovných činnostiach.

**Telesná výchova**

Celkové hodnotenie žiaka v predmete sa bude vykonávať klasifikáciou. Žiaci sú s hodnotením predmetu oboznámení na 1. vyučovacej hodine.

 Pri hodnotení vychádzame z Metodického pokynu č. 22/2011 z 1.mája 2011 na hodnotenie žiakov základnej školy.

Za najdôležitejšie pri hodnotení žiaka v telesnej výchove sa považuje nielen to, aké dôsledky zanechala táto činnosť na zlepšení jeho zdravia, pohybovej gramotnosti a výkonnosti, telesnej zdatnosti, ale vo väčšom rozsahu aj to, či žiak získal k tejto činnosti vzťah, či sa na nej so záujmom zúčastňoval, či pociťoval z nej radosť a potešenie, či sa stala súčasťou jeho životného štýlu.

Preto za základné ukazovatele hodnotenia žiaka sa považuje: posúdenie prístupu a postojov žiaka, najmä jeho vzťahu k pohybovej aktivite a vyučovaniu telesnej a športovej výchovy a jeho sociálneho správania a adaptácie; rozvoj telesných, pohybových a funkčných schopností žiaka, najmä rozvoj zdravotne orientovanej telesnej zdatnosti a pohybovej výkonnosti s prihliadnutím na individuálne predpoklady žiaka; proces učenia sa, osvojovania, zdokonaľovania a upevňovania pohybových zručností .

Predmet je klasifikovaný na základe: splnenia kritérií pre jednotlivé športové aktivity v tematických celkoch (najmä individuálne zlepšenie v pohybových zručnostiach), snaha o lepšie výkony, aktívna účasť na vyučovacích hodinách, záujem o telesnú výchovu a vzťah k predmetu telesná výchova.

Hodnotenie:

Výborný (1)

Žiak spĺňa kritéria na vynikajúcej úrovni: má aktívny prístup a postoje vo vzťahu k pohybovej činnosti, má záujem rozvíjať pohybové a funkčné schopnosti (snaha podať čo najlepší výkon), je aktívny v procese učenia sa, osvojovania, zdokonaľovania a upevňovania pohybovej zručnosti, ovláda základné pravidlá atletických disciplín, gymnastiky a športových hier, dokáže zrealizovať pohybové zručnosti a činnosti primerané svojmu veku a schopnostiam.

Chválitebný (2)

Žiak v podstate spĺňa kritéria 1. stupňa hodnotenia, ale je menej aktívny a samostatný v pohybovej činnosti.

Dobrý (3)

Žiak realizuje pohybové činnosti a úlohy priemerne, je málo aktívny, ťažko si osvojuje nové pohybové zručnosti a činnosti.

Dostatočný (4)

Žiak realizuje pohybové činnosti na nízkej úrovni, s ťažkosťami zvláda nové pohybové zručnosti.

Nedostatočný (5)

Žiak nespĺňa kritéria, nemá záujem o telesnú výchovu, nenosí si úbor.

**Pohybová príprava**

Celkové hodnotenie žiaka v predmete sa vykonáva klasifikáciou. Žiaci sú s hodnotením predmetu oboznámení na 1. vyučovacej hodine.

Za najdôležitejšie pri hodnotení žiaka v pohybovej príprave sa považuje nielen to, aké dôsledky zanechala táto činnosť na zlepšení jeho zdravia, pohybovej gramotnosti a výkonnosti, telesnej zdatnosti, ale vo väčšom rozsahu aj to, či žiak získal k tejto činnosti vzťah, či sa na nej so záujmom zúčastňoval, či pociťoval z nej radosť a potešenie, či sa stala súčasťou jeho životného štýlu.

Za základné ukazovatele hodnotenia žiaka sa považuje: posúdenie prístupu a postojov žiaka, najmä jeho vzťahu k pohybovej aktivite a športovej výchovy a jeho sociálneho správania a adaptácie, rozvoj telesných, pohybových a funkčných schopností žiaka, najmä rozvoj zdravotne orientovanej telesnej zdatnosti a pohybovej výkonnosti s prihliadnutím na individuálne predpoklady žiaka, proces učenia sa, osvojovania, zdokonaľovania a upevňovania pohybových zručností.

Predmet je klasifikovaný na základe kritérií: individuálne zlepšenie v pohybových zručnostiach a v jednotlivých športových aktivitách, aktívna účasť na vyučovacích hodinách, záujem o pohybovú prípravu, vzťah k športovým a aktivitám.

Hodnotenie žiaka – klasifikačnými stupňami:

Výborný (1)

Žiak spĺňa kritéria na vynikajúcej úrovni, má aktívny prístup a postoje vo vzťahu k pohybovej činnosti, má záujem rozvíjať pohybové a funkčné schopnosti, je aktívny v procese učenia sa, osvojovania, zdokonaľovania a upevňovania pohybovej zručnosti, ovláda základné pravidlá atletických disciplín, gymnastiky a športových hier, dokáže zrealizovať pohybové zručnosti a činnosti primerané svojmu veku a schopnostiam.

Chválitebný (2)

Žiak v podstate spĺňa kritéria 1. stupňa hodnotenia ale je menej aktívny a samostatný v pohybovej činnosti.

Dobrý (3)

Žiak realizuje pohybové činnosti a úlohy priemerne, je málo aktívny, ťažko si osvojuje nové pohybové zručnosti a činnosti.

Dostatočný (4)

Žiak realizuje pohybové činnosti na nízkej úrovni, s ťažkosťami zvláda nové pohybové zručnosti.

Nedostatočný (5)

Žiak nespĺňa kritériá, nemá záujem o telesnú výchovu, nenosí si úbor.

**Hudobná výchova**

Celkové hodnotenie žiaka v predmete sa bude vykonávať klasifikáciou. Žiaci sú s hodnotením predmetu oboznámení na 1. vyučovacej hodine.

 Pri hodnotení vychádzame z Metodického pokynu č. 22/2011 z 1.mája 2011 na hodnotenie žiakov základnej školy.

Učiteľ hodnotí v hudobnej výchove výkony žiaka komplexne s prihliadnutím na jeho vynaložené úsilie.

Charakter hudobnej výchovy vyžaduje hodnotiť postoj žiaka k hudbe, jeho estetické úsudky, snahu vzdelávať sa v hudbe a zlepšovať svoje hudobné prejavy.

Učiteľ musí brať ohľad na predpoklady a predchádzajúce výkony žiaka, teda brať do úvahy aj komparačnú funkciu hodnotenia, správne odhadnúť pomer danosti, snahy a záujmu o hudbu a hudobnú výchovu, až potom úroveň hudobných činností a vedomostí. Ústne skúšky (individuálny a kolektívny spev, hudobné činnosti) prevyšujú písomné skúšky (hudobná náuka, zápis a orientácia v grafickom zázname melódie).

V rámci predmetu hudobná výchova budeme uplatňovať tieto hlavné kritériá: priebeh vytvárania postojov, priebeh získavania zručností a spôsobilostí, priebeh získavania hudobných vedomostí.

Pri hodnotení priebehu vytvárania postojov učiteľ u žiaka primerane veku hodnotí: záujem o hudobné činnosti a o hudobné umenie v rámci edukačných úloh, snahu, aktivitu, spoluprácu, ktorá vedie k danému výsledku, schopnosť spolupracovať pri kolektívnych hudobných prejavoch a edukačných úlohách, schopnosť posúdiť svoj výkon (hudobné prejavy a vedomosti) a výkon spolužiakov.

Pri hodnotení priebehu vytvárania zručností a spôsobilostí učiteľ u žiaka primerane veku hodnotí: schopnosť spievať na základe svojich dispozícií intonačne čisto, rytmicky presne so zodpovedajúcim výrazom a využívať získané spevácke, intonačné a sluchové zručnosti a návyky, orientáciu žiaka v grafickom zázname jednohlasnej melódie, hru a tvorbu jednoduchých rytmických sprievodov k piesňam na detských rytmických nástrojoch,

orientáciu v znejúcej hudbe na základe dominujúcich výrazových prostriedkov hudby a ich funkcií, pochopenie veku primeraných hudobných diel a schopnosť zážitky verbalizovať a zdôvodniť.

Pri hodnotení priebehu získavania hudobných vedomostí učiteľ u žiaka primerane veku hodnotí: vedomosti z oblasti hudobnej kultúry a prvkov hudobnej náuky súvisiacich s preberanými edukačnými úlohami, poznanie najvýraznejších slovenských folklórnych regiónov, ich typické piesne a tance, slovenské zvykoslovie, poznanie mien najvýznamnejších slovenských a svetových hudobných skladateľov a ich najznámejších diel.

Výchovno-vzdelávacie výsledky žiaka sa v predmete hudobná výchova klasifikujú podľa stanovených kritérií v primeranom rozsahu pre príslušný ročník štúdia.

Stupňom 1 – výborný sa žiak klasifikuje, ak je usilovný, pracuje primerane svojmu veku prevažne samostatne, tvorivo a pohotovo uplatňuje osvojené zručnosti, vedomosti, návyky v úlohách, ktoré úspešne rozvíja v skupinovom a individuálnom prejave; dokáže vyjadriť

veku primerané postoje, názory na hudobné umenie; má aktívny záujem o hudobné umenie; individuálny spev nie je podmienkou, pokiaľ sa úspešne a aktívne realizuje v ostatných hudobných činnostiach.

Stupňom 2 – chválitebný sa žiak klasifikuje, ak spĺňa kritériá, ale je menej samostatný, iniciatívny a tvorivý; menej využíva svoje schopnosti v individuálnom a kolektívnom prejave; potrebuje sústavnú pomoc učiteľa.

Stupňom 3 – dobrý sa žiak klasifikuje, ak realizuje úlohy priemerne, chýba mu iniciatívnosť a tvorivosť, je málo aktívny a snaživý, potrebuje sústavnú pomoc a povzbudenie učiteľa.

Stupňom 4 – dostatočný sa žiak klasifikuje, ak žiak realizuje edukačné úlohy na nízkej úrovni, bez vlastného vkladu.

Stupňom 5 – nedostatočný sa žiak klasifikuje, ak nespĺňa kritériá. Tento stupeň neodporúčame používať pri súhrnnej klasifikácii žiaka.

**Tvorivé dielne**

Celkové hodnotenie žiaka v predmete sa vykonáva klasifikáciou. Žiaci sú s hodnotením predmetu oboznámení na 1. vyučovacej hodine.

Tvorivé dielne je špecifický predmet, v ktorom sa hodnotí duševná a manuálna činnosť. Učiteľ hodnotí výkony žiakov priebežne počas celého školského roka. Hodnotenie sa uskutoční priebežné a celkové. Bude sa vykonávať klasifikáciou podľa Metodického pokynu č. 22/2011-R z 1. mája 2011 na hodnotenie žiakov ZŠ, ako aj pokynmi schválenými pedagogickou radou a MZ. Hodnotí sa: tímová práca a vzájomná komunikácia v tíme, schopnosť riešenia problémov, vlastný názor, zhotovenie jednoduchého výrobku alebo úžitkového predmetu ( treba oceniť aj snahu nie len konečný produkt), začiatočné aj nadobudnuté technické vedomosti, zručnosti a návyky.

Budeme dbať na to, aby sme prostredníctvom hodnotenia nerozdeľovali žiakov na úspešných a neúspešných. Hodnotenie budeme robiť na základe určitých hodnotiacich kritérií, prostredníctvom ktorých budeme sledovať vývoj žiaka.

Kritériá hodnotenia:

Výborný (1)

Žiak ovláda poznatky, pojmy a zákonitosti podľa učebných osnov a vie ich pohotovo využívať pri intelektuálnych a praktických činnostiach. Samostatne a tvorivo uplatňuje osvojené vedomosti pri pracovných činnostiach, ktoré sú kvalitné a originálne. Okrem osvojených vedomostí a manuálnych zručností sa hodnotí snaha a záujem o predmet pracovné vyučovanie. Výsledky jeho činnosti sú kvalitné až originálne.

Chválitebný (2)

Žiak v podstate spĺňa kritéria 1. stupňa hodnotenia ale je menej aktívny a samostatný v pracovných činnostiach. Výsledky jeho činnosti sú kvalitné, bez veľkých nedostatkov.

Dobrý (3)

Žiak realizuje pracovné činnosti priemerne, je málo aktívny, ťažko si osvojuje nové pracovné zručnosti a činnosti. Výsledky jeho činnosti sú menej kvalitné.

Dostatočný (4)

Žiak realizuje pracovné činnosti na nízkej úrovni, s ťažkosťami zvláda praktické zručnosti. Väčšie nedostatky dokáže žiak s pomocou učiteľa opraviť.

Nedostatočný (5)

Žiak nespĺňa kritéria, nemá záujem o pracovné vyučovanie, nenosí si pomôcky na hodinu. Jeho vedomosti sú na veľmi nízkej úrovni, preto ich nedokáže uplatniť pri pracovných činnostiach.